Europavei 39 (Norge)

Europavei 39, vanligvis kalt E39 eller Kyststamveien, er en norsk riksvei som går mellom Trondheim og Kristiansand. Veien er en del av Europavei 39 som fortsetter videre fra Kristiansand til Hirtshals og Aalborg i Danmark. I nord starter veien ved Klettkrysset i Trøndelag, der den møter E6. Fra Klett løper den vestover og sørover gjennom Møre og Romsdal, Vestland og Rogaland til den ender i Kristiansand i Agder. Veiens lengde i Norge er rundt 1125 kilometer, inkludert fergestrekninger.

E39 har syv ferjeoverfarter i Norge, alle disse er blant landets 20 mest trafikkerte. Veien har omkring 90 tunneler, og over 6 prosent av veiens samlede lengde er i tunnel. Flere ferjesamband har tidligere blitt erstattet av bruer og tunneler: Rennfast ga i 1992 fastlandsforbindelse til øyene i Boknafjorden og inngår i E39. Nordhordlandsbrua fra 1994 og fjordkryssingene i forbindelse med Krifast fra 1992 omfatter flytebruer, de eneste i Norge. Bømlafjordtunnelen er veiens dypeste punkt med 262,4 meter under havet og var verdens nest dypeste da den åpnet. Når Rogfast etter planen er ferdig rundt 2030, vil veiens dypeste punkt være 390 meter under havet. E39s høyeste punkt er i Romarheimsdalen, der veien går opp i 400 meter over havet.Norgeskart avlest 3. mars 2018.

Veistandarden på E39 varierer fra motorvei til smale, svingete vestlandsveier uten gul midtstripe. Det er omfattende utbyggingsplaner for veien, blant annet planlegges det med motorvei fra Kristiansand til Stavanger og videre til Bergen, samt mellom Ålesund og Molde. Statens vegvesen har også planer for flere nye strekninger nordover fra Bergen, slik at veien får sammenhengende gul midtstripe fra Bergen til Klett. Det planlegges dessuten å erstatte samtlige syv fergestrekninger med bro eller tunnel gjennom prosjektet Ferjefri E39.

De mest trafikkerte strekningene på E39 er gjennom Stavanger og Bergen. Motorveien inn mot Stavanger hadde en årsdøgntrafikk på over  kjøretøy i 2018, mens E39 nord for Bergen sentrum hadde rundt 55 000 kjøretøy i døgnet i 2018. De minst trafikkerte strekningene er langs Vinjefjorden i Nordmøre og langs Hornindalsvatnet mellom Vestland og Møre og Romsdal. Her ligger årsdøgntrafikken på rundt 1300 kjøretøy.

 Strekningen 
Hele traseen fra nord mot sør:

Klett – Orkanger – Vinjeøra – Liabø – Halsa  Kanestraum – Krifast – Batnfjordsøra – Molde  Vestnes – Sjøholt – Spjelkavik (Ålesund) – Solavågen  Festøya – Ørsta – Volda – Grodås – Nordfjordeid – Lote  Anda – Sandane – Førde – Lavik  Ytre Oppedal – Instefjord – Knarvik – Bergen – Os – Halhjem  Sandvikvåg – Stord – Leirvik – Sveio – Aksdal – Bokn – Arsvågen  Mortavika – Rennesøy – Randaberg – Stavanger – Sandnes – Vikeså – Helleland – Flekkefjord – Lyngdal – Mandal – Kristiansand.

Ferjer
Tabellen viser ferjestrekninger på E39 med trafikktall fra 2012, 2014, 2016, 2022, 2024, sammenstilt av Statens vegvesen. Tallet som oppgis er gjennomsnittlig døgntrafikk med alle typer kjøretøy.

 Forbindelse Lengde meterOverfarts­tid minutterTid mellom avganger (hverdager) minutterAntall ferjerKjøretøy ÅDTTung­trafikk %2018https://www.vegvesen.no/fag/trafikk/trafikkdata/trafikkregistreringer lest 16. mai 2020Passasjerer ÅDT 2014 2012 2016 20222024 Mortavika – Arsvågen  9 240  25  15  4 3733  4125 45884 92215  4876 Halhjem – Sandvikvåg    40  20  5 2513  2656 29813 396  3497 Molde – Vestnes  11 520  35  20 4 2125  2291 23032 647  2417 Lavik – Oppedal  5100  20  20 3 1466  1600 17751 803 16 1777 Festøya – Solavågen  4440  20  20  3 1581  1788 17721 846  1620 Halsa – Kanestraum  5430  20  20  3 946  1230 13441 444  1084 Lote – Anda  2100  11  20  2 1331  1317 12351 313 15  1090

Trafikkmengde
+Trafikktall for 2024 Sted Kjøretøy/døgn   % tungtrafikk  Merknad Vigeland (Trædal)     %  Lundevatnet (Hamrebakkane)   % sør for fylkesgrensa Ålgård (Kongeparken)     %  Auglendstunnelen     %  Aksdal    %  sør for samløp med E134 Bømlafjordtunnelen   %  Leirvik (Vabakken)     %  Danmarks plass     %  Nordhordlandsbrua     %  Ostereidet    %  Tall for juli nær 5000 Nipetunnelen    %  Tall for juli om lag 3000 Førde     %   Vassenden    %   Byrkjelo     %  Tall for juli dobbelt av januar Kvivstunnelen     %  Tall for juli dobbelt av januar Ørsta/Volda lufthamn, Hovden     %   Blindheimstunnelen   %  Ørskogfjellet (Skorgedalen)     %  nær 6000 i juli Molde (Tøndergård)     %   Gjemnessundbrua    %   Vinjeøra    %  Brekktunnelen    %  

Regularitet
Noen gang blir fergene avlyst grunnet tekniske feil, storm eller tåke.

I slutten av juli 2019 ble E39 mellom Vassenden og Skei i Jølster stengt i flere dager etter at flere jordras gikk over veibanen. Rasene ble utløst av kraftig regn. I februar 2020 ble E39 like nord for Skei stengt i flere dager etter at et stort snøskred gikk over veibanen i Votedalen. Mens veien var stengt, ble E39-trafikken ledet via den lange omveien om Svelgen. I februar 2020 ble E39 gjennom Votedalen stengt to dager etter flere snøskred. En personbil ble tatt av skredet. Skredet gikk dagen etter at et annet skred på samme strekning og da en personbil ble tatt og skjøvet oppover en skråningen av skredet.

I 2013 ble E39 kortvarig stengt da store steinblokker falt ned på veibanen mellom Skei og Ålhus. I mars 2018 ble E39/riksvei 15 langs Hornindalsvatnet stengt av snøskred (ved Skredestranda).  I 2015 ble vegen stengt ett døgn langs Hornindalsvatnet etter jordras ved Skredestranda.

I mars 2015 ble E39 gjennom Romarheimsdalen stengt i fire dager på grunn av flere snøskred. Flere biler ble truffet av snømassene. I 2015 var E39 gjennom Romarheimsdalen stengt i alt ti dager på grunn av skred. E39/E136 over Ørskogfjellet var i 2010 kortvarig stengt på grunn av snøskred. E39 vest for Skei ble i 2011 sperret av et flere hundre meter bredt snøskred. I  september 2016 ble en nyåpnet strekning sperret av et stein- og jordras mellom Sande og Vadheim. Massene rev med seg et fangnett som skulle beskytte veibanen. Tidlig i 2016 ble en parkert lastebil knust av et steinskred omtrent på samme sted.

I 2010 ble en buss kastet av veien av lufttrykket fra et snøskred i Votedalen mellom Skei og Byrkjelo.

 Kulturell påvirkning 
Som hovedåre gjennom Vestlandet siden 1997 har E39 fått en sentral plass i mange lokalsamfunn og byer der veien passerer – også i folks bevissthet. Det kommer blant annet til syne i musikken, og både band og sanger har tatt navn etter europaveien.

 Historikk 
Strekningen Trondheim–Ålesund–Bergen–Stavanger–Kristiansand ble skiltet E 39 i perioden 1997–2000. Strekningen Kristiansund–Ålesund–Bergen–Stavanger het tidligere riksvei 1, mens strekningen Stavanger–Kristiansand var E18. Før 1992 var strekningen Ålesund–Bergen–Stavanger skiltet riksvei 14.

Strekningen Instefjord–Oppedal i Gulen kommune fikk i 1992 Vakre vegers pris.

E39 følger til dels samme trasé som Trondhjemske postvei. Til 1867 gikk postveien i ytre Sogn gjennom Hyllestad og Bygstad til Sande. Fra 1858 (da Fylkesbaatane ble opprettet, og det ble båtrute fra Bergen til Vadheim) ble postveien lagt til Vadheim–Sande.

 Før 2010 
 link=|frameless|upright=0.07|Møre og Romsdal Møre og Romsdal: I 1992 da veien var riksvei 1, åpnet Krifast med to broer og en undersjøisk tunnel. Den nye veien erstattet to ferjesamband.
 link=|frameless|upright=0.07|Rogaland Rogaland: I 1992 åpnet Rennfast nord for Stavanger, inkludert to tunneler på til sammen 10,5 km. Før det gikk riksvei 14 over ferjesambandet Skudeneshavn–Mekjarvik og Karmsund bru.
 link=|frameless|upright=0.07|Vestland Vestland: I 1994 åpnet Nordhordlansbrua som erstattet ferjesambandet Knarvik–Steinestø. I 2008 åpnet 7 km ny vei, inkludert Nipetunnelen, gjennom Romarheimsdalen, den nye strekningen erstattet et smalt og rasutsatt parti.
 link=|frameless|upright=0.07|Vestland Vestland: I 2001 ble trekantsambandet i daværende Hordaland fylke åpnet. Det består av en undersjøisk tunnel og to hengebruer som forbinder Bømlo og Stord med fastlandet i Sveio. Bømlafjordtunnelen erstattet ferjesambandet Valevåg–Skjersholmane.
 link=|frameless|upright=0.07|Trøndelag Trøndelag: 30. juni 2005 ble motortrafikkveien mellom Melhus og Orkdal åpnet, med en lengde på 22 km. Strekningen ble finansiert gjennom offentlig–privat samarbeid med en avtale om vedlikehold frem til 2030.OPS-prosjektet E39 Klett-Bårdshaug . Statens vegvesen (17. desember 2010) Den gamle strekningen ble omklassifisert til fylkesvei 800, og etter 1. januar 2018 fylkesvei 6642.
 link=|frameless|upright=0.07|Agder Agder: I 2006 åpnet ny vei Feda–Handeland, 10 km kortere enn før. Strekningen ble finansiert gjennom OPS med en avtale om vedlikehold frem til 2031.OPS-prosjekt E39 Lyngdal-Flekkefjord . Statens vegvesen (17. desember 2010)

 2010-årene 
 link=|20px|Agder Agder: Strekningen Osestad–Fardal ved Vigeland i Lindesnes ble åpnet som trefelts vei med midtdeler 31. oktober 2011.
 link=|20px|Vestlandlink=|20px|Møre og Romsdal Vestland og Møre og Romsdal: Etter åpning av Kvivsvegen 22. september 2012, var det en tid to traseer mellom Volda og Eid. Den nye traseen går mellom Volda og Nordfjordeid om Grodås og tilbake langs Hornindalsvatnet (felles trasé med riksvei 15). Den gamle traseen gikk over Folkestad og Bjørkedalen.Statsråd Navarsete åpner Kvivsvegen (lest 22.09.2012). Hjartåbergtunnelen ved Austefjorden (Volda–Grodås) åpnet i juni 2014. Fylkesvei 651 på nordsiden av Austefjorden ble del av E39 Volda–Grodås etter utbedringer og nye tunneler. lest 16.9.2014 Etter at den nye strekningen ble ferdigstilt 2014 fikk den gamle strekningen mellom Volda og Leivdøla bru i Eid ny betegnelse riksvei 651.Vegvesenets vegkart
 link=|20px|Vestland Vestland: Eikåstunnelen med firefelts vei fra Vågsbotn forbi Vikaleitet i Vestland, åpnet for trafikk i 2014. Denne vil senere ikke være på europavei 39 på grunn av Nyborg–Klauvaneset og planlagte Ringvei Øst.
 link=|20px|Trøndelag Trøndelag: Ny vei Harangen–Høgkjølen i Orkdal på 10,4 km åpnet for trafikk i 2015.Nå er E39 åpnet på Høgkjølen nrk.no (2. oktober 2015)Åpning 2. oktober 2015 E39 Harangen–Høgkjølen  Vegvesenet (2. oktober 2015)
 link=|20px|Vestland Vestland: Dregebø–Grytås og Birkeland–Sande nord. Omfattet ny stamvei mellom Vadheim og Sande i Gaular kommune. Veien ble utbedret og lagt om i 2013–2016: ny tunnel langs Øksdalsvatnet, veien ble lagt utenom Sande sentrum med Sandafossbrua over Gaula. Strekningen var smal, og veibanen hadde liten bæreevne, og var dels rasfarlig. Nord for Sande ble den gamle utbedret med fjellskjæring og fyllmasser. Anleggsarbeidet ble igangsatt i 2013 og var ferdig 2016. Strekningen fikk 760 meter ny tunnel, 5 broer og 5 kulverter. Arbeidet omfattet 9 km hovedvei, og kostnaden var 680 millioner kroner.Våre veger, nr 6, 2016, s. 57. Fylkesvei 610 ble lagt i kulvert under E39 ved Sande og adkomst til E39 skjer på ramper, slik at E39 ikke får kryssende trafikk. Strekningen ble åpnet 27. juni 2016. Traseen forbi Sande sentrum ble skissert som et alternativ i 1898.
 link=|20px|Vestland Vestland: Bjørset–Skei, 11 km stamveistandard. Bygging startet i 2017, veien åpnet sommeren 2019.
 link=|20px|Vestland Vestland: Lavik ferjekai ble bygget om og utvidet i 2015, og det ble satt inn batteridrevet ferje (den første i verden) på Ferjesambandet Lavik–Oppedal. Adkomsten til ferjekaien ble samtidig lagt om utenfor bebyggelsen.

 2020-årene 
 link=|20px|Rogaland  Rogaland: Eiganestunnelen, 4 km firefelts motorvei mellom Scancheholen og Tasta i Stavanger. Åpnet for trafikk 22. april 2020
 link=|20px|Agder  Agder: Døle bru–Mandalselva (Mandal øst–Mandal by): 7 km firefelts motorvei og 6 km tofelts tilkomstvei med midtdeler til Ime i Mandal. Oppstart oktober 2019, åpnet 22. desember 2021.
 link=|20px|Trøndelag Trøndelag: Leirvika–Renndalen, 4,7 km ny tofelts vei, Påbegynt i 2020, åpnet for trafikk i august 2022. Én av tre parseller av Betna–Stormyra (24 km ny stamveistandard)
 link=|20px|Vestland  Vestland: Svegatjørn–Rådal, 16,3 km firefelts motorvei mellom Os og Bergen. Påbegynt i 2015, åpnet 31. oktober 2022.
 link=|20px|Agder  Agder: Grauthelleren–Døle bru (Kristiansand vest–Mandal øst): 19 km firefelts motorvei. Påbegynt høsten 2018, åpnet 24. november 2022.
 link=|20px|Vestland Vestland: Myrmel–Lunde i Sunnfjord, 3,7 km ny veg (stamveistandard) med Myrmeltunnelen. Påbegynt høsten 2021, åpnet 6. februar 2024.
link=|20px|Møre og Romsdal Møre og Romsdal: Lønset-Hjelset i Molde, 9,3 km ny veg (motortrafikkvei) med nye kryss på Hjelset og Lønset. Påbegynt våren 2021, åpnet 5. juli 2024.
link=|20px|Trøndelag Trøndelag: Betna–Klettelva, 4 km ny tofelts vei. Påbegynt februar 2022, åpnet 5. juli 2024.
link=|20px|Agder  Agder: Herdal–Røyskår (Lyngdal øst–Lyngdal vest): 10 km firefelts motorvei. Påbegynt 2021, åpnet 2. juni 2025.
link=|20px|Trøndelag Trøndelag: Betna–Hestnes, 12,8 km ny tofelts vei, Påbegynt i 2021/22, åpnet 25. juni 2025. {{Kilde
https://kommunikasjon.ntb.no/pressemelding/18579769/statsraden-apnet-e39-betna-hestnespublisherId=17847490&lang=no|tittel=Statsråden åpnet E39 Betna-Hestnes |besøksdato=|dato=2025-06-25|språk=no|verk=NTB}}

 Større ombyggingsplaner 
Per 2022 har E39 i Norge rundt 68 kilometer med motorvei, og 34 kilometer med motortrafikkvei. Motorveilengden skal etter planen økes vesentlig utover i 2020-årene. Blant annet anlegges det motorvei mellom Stavanger og Bokn og mellom Mandal til vest for Lyngdal. Flere andre strekninger skal etter planen bygges ut til motorvei, blant andre Lyngdal–Sandnes og Bokn–Os.

 Se også Liste over norske motorveier og motortrafikkveier for oppdatert oversikt.

 Motorveier 

 Under bygging 

 link=|20px|Rogaland  Rogaland: Rogfast, firefelts motorvei Harestad–Bokn. 30 km firefelts motorvei under Boknafjorden, inkludert Boknafjordtunnelen. Tunnelen blir 26,7 kilometer lang og 392 meter dyp, og den klart lengste undersjøiske veitunnelen i verden. Forberedende arbeider startet i 2018, men prosjektet stoppet på grunn av stor kostnadsøkning. I oktober 2020 ble den nye utbyggingskostnaden anslått til 24,8 milliarder kroner, og i november ga regjeringen grønt lyst for finansiering og bygging. Byggestart var i september 2021, med beregnet ferdigstillelse i 2033. Se også Ferjefri E39.
 link=|20px|Rogaland  Rogland: Osli–Hove, 3 km firefelts motorvei. Utvidelse av dagens motortrafikkvei. Påbegynt i 2023 med forventet åpning i 2026.
link=|20px|Agder  Agder: Mandalskrysset–Blørstadkrysset (østre del av Mandal–Lyngdal øst), 9 km firefelts motorvei, nesten 4 kilometer tilførselsvei. Planlagt byggetid 2025–2028.
 Under planlegging 

link=|20px|Agder  Agder: Kristiansand Ytre Ring (Varoddbroa–Grauthelleren), 10 km firefelts motorvei, fellesstrekning med E18. Reguleringsplan ble lagt ut på høring i desember 2023. Usikker byggetid.
link=|20px|Agder  Agder: Blørstadkrysset–Herdal (vestre del av Mandal–Lyngdal øst), 17 km firefelts motorvei. Planlagt konkurranseutsetting i løpet av 2026.
link=|20px|Agder link=|20px|Rogaland Agder og Rogaland: Røyskår–Ålgård (Lyngdal vest–Ålgård), 92–96 km firefelts motorvei. Lengde avhenger av hvilken korridor som velges. Kommunedelplan oversendt Samferdselsdepartementet våren 2020 for endelig vedtak. Veien blir trolig bygget etter 2025.
 link=|20px|Rogaland  Rogaland: Ålgård–Osli, 11 km firefelts motorvei. Under planbehandling.
 link=|20px|Rogaland  Rogaland: Smiene–Harestad (mellom Eiganestunnelen og Rogfast). 4,5 km firefelts motorvei.
 link=|20px|Rogaland link=|20px|Vestland  Rogaland og Vestland: Bokn–Stord, 70 km firefelts motorvei over Haugalandet til Stord. Planfase.
 link=|20px|Vestland Vestland: Hordfast (Stord–Os), 55 km firefelts motorvei over Stord, Tysnes og Bjørnafjorden til Os. Reguleringsplanarbeid startet høsten 2020, og er klar i 2022. Se også Ferjefri E39.
 link=|20px|Vestland Vestland: Bergen Ringvei Øst. Forventet vedtatt kommunedelplan i 2020, byggestart mulig i 2025. Vurderes bygget som firefelts motorvei. Består av to hovedalternativer: 
 Ny E39 øst for Bergen sentrum (Ringvei Øst): Fjøsanger–Arna–Klauvaneset (ca 26 km)
 Beholde dagens E39 gjennom Bergen sentrum med ny vei mellom Åsane og Nordhordlandsbrua: Vågsbotn–Klauvaneset (8 km)
link=|20px|Møre og Romsdal  Møre og Romsdal: Digernes–Vik: 26–30 km motorvei mellom Ålesund og krysning av Romsdalsfjorden. Veien kan bli aktuell som motortrafikkvei i første omgang. Planlegging pågår.
link=|20px|Møre og Romsdal  Møre og Romsdal: Krysning Romsdalsfjorden (Møreaksen): 22 km motorvei mellom Vik og Julbøen. Veien kan bli aktuell som motortrafikkvei i første omgang. Planlegging pågår.
link=|20px|Møre og Romsdal  Møre og Romsdal: Julbøen–Molde: 15 km motorvei mellom Møreaksen og Molde sentrum øst. Veien kan bli aktuell som motortrafikkvei, dersom Møreaksen bygges som motortrafikkvei. Planlegging pågår.

 Øvrige veistrekninger 

 Under bygging 
 link=|20px|Trøndelag Trøndelag: Staurset–Stormyra/Søo bru (10,5 km, byggetid 2024—2026) Én av tre parseller av Betna–Stormyra (28 km ny stamveistandard)

 Under planlegging 

 link=|20px|Vestland Vestland: Flatøy–Eikefettunnelen, ca. 24 km motorvei- eller stamveistandard. Planarbeid pågår.
 link=|20px|Vestland Eikefet–Romarheim, 8,4 km stamveistandard. Plan vedtatt, ikke prioritert i Nasjonal transportplan.
 link=|20px|Vestland Vestland: Bogstunnelen–Gaular grense, ca 4 km stamveistandard. Konsekvensutredning vedtatt i 2015, ikke finansiert.
 link=|20px|Vestland Vestland: Langeland–Moskog i Sunnfjord kommune (forbi Førde), 15,8 km stamvei, motortrafikkvei eller motorvei. Kommunedelplan og konsekvensutredning vedtatt i 2013, ikke finansiert. Mulig byggeperiode i 2024–2029. Vegvesenet anbefaler strekningen Langeland-Bruland (litt øst for Førde sentrum) blant de 5 mest prioriterte utbyggingene i Norge fra 2025. Planlagt tunnel 7,5 km.
 link=|20px|Vestland Vestland: Byrkjelo–Grodås. 38 km stamvei- eller motortrafikkveistandard. Ny E39 flyttes til ny parsell under Utvikfjellet, med Nordfjordbrua over indre Nordfjord og opp til Kvivsvegen i Grodås. Kommunedelplaner vedtatt, men ikke nevnt i Nasjonal transportplan 2022–2033. Videre planlegging og prosess står på vent inntil videre.
link=|20px|Møre og Romsdal Bolsønes–Årø (Bypakke Molde): 4 km firefelts stamvei med kollektiv- og sambruksfelt i Molde sentrum øst. Byggeperiode 2023–2027.
 link=|20px|Trøndelag Trøndelag: Harangen–Thamshavn: 13 km motortrafikkvei gjennom Orkanger. Utredes, ikke vedtatt eller finansiert.


Ferjefri E39

Prosjektet Ferjefri E39 har som mål å erstatte samtlige sju ferjesamband på E39 med broer og tunneler. En eventuell gjennomføring vil omfatte en rekke store og teknologisk krevende fjordkryssinger.Ferjefri E39, Vegvesenet, lest 4. okt 2014. Samlet kostnad ble i 2013 anslått til 150 milliarder kroner, senere anslag er på 340 milliarder. Med unntak av Rogfast er ingen av delprosjektene vedtatt av Stortinget.
 link=|20px|Møre og Romsdal link=|20px|Vestland link=|20px|Rogaland Møre og Romsdal, Vestland og Rogaland: Ferjefri E39 innebærer å erstatte alle ferjeforbindelser på E39 på Vestlandet med bro eller tunnel. Det inkluderer:
link=|20px|Møre og Romsdal Bru over Halsafjorden (Halsa/Tingvoll). Det foreslås en lang og avansert flytebru på nesten 3 kilometers lengde.
 link=|20px|Møre og Romsdal Møre og Romsdal: Tunnel på 16 km under Romsdalsfjorden ved Midsund og en 2 km lang hengebru.
 link=|20px|Møre og Romsdal Møre og Romsdal: Mellom Ålesund–Ørsta planlegges en bru over Sulafjorden, over 3 km lang flytebru.E39 Sulafjorden, fjordkrysning
 link=|20px|Vestland Vestland: E39 flyttes fra dagens trasé via Anda–Lote til konsept K10Konsept K10 som er ein del av KVU rapporten for delstrekninga Skei–Volda. Statens vegvesen. som innebærer bygging av tunnel under Utvikfjellet og bru over Nordfjorden mellom Svarstad og Frøholm med vei videre til Hornindal og Volda via Kvivsvegen.E39 Skei i Jølster – Volda: «Indre trasé» er vald, pressemelding fra Regjeringen 10.06.2014
 link=|20px|Vestland Vestland: En 4 km lang flytebru over Sognefjorden. 
 link=|20px|Vestland Vestland: Ny motorvei mellom Bergen og Stord, kalt Hordfast. Planen er på ca. 55 km ny motorvei, med blant annet en 5 km lang flytebru over Bjørnafjorden og en rundt 1,7 km lang bru over Langenuen.

 Lengde 
E39 har en samlet lengde på 1170,3 km, fordelt på:
Trøndelag: 141,7 km 
Møre og Romsdal: 230,5 km 
Vestland: 437,3 km 
Rogaland: 223,3 km 
Agder: 137,5 km 

 Kommuner og knutepunkter 
For detaljer i de enkelte fylkene se
 Europavei 39 (Trøndelag)
 Europavei 39 (Møre og Romsdal)
 Europavei 39 (Vestland)
 Europavei 39 (Rogaland)
 Europavei 39 (Agder)

 Alternative veier 
Alternative veier for å reise mellom to steder langs veien er:
 Kristiansand–Trondheim:  er 1125 km og har syv ferger
og  via Oslo, 858 km, ingen ferge
 ,  og  via Oslo, 815 km,Google Maps, 3. mars 2018 ingen ferge
 Bergen–Trondheim:  er 696 km og har fem ferger.
 Over Folkestad, 665 km, seks ferger (tidligere trase for E39, alternativ til Kvivsvegen).
 Over  over Stryn, 700 km, fire ferger.
 Over  over Stryn og Sykkylven, 696 km, fire ferger.
 Over , og  over Stryn, Otta og Dombås, 701 km, en ferge.
 Over , Fv 293/Fv 289,  og  over Lærdal og Valdresflya, 663 km, ingen ferge, vinterstengt.
 Over , , Tindevegen (privat bomvei),  og  over Øvre Årdal og Dombås, 628 km, ingen ferge, vinterstengt.
 Over , ,  og  via Bjørgo (Nord-Aurdal), Dokka og Vingrom (Lillehammer) 777 km, ingen ferge

 Referanser 

 Eksterne lenker 

 Vegvesenets vegkart
 Vegvesenets liste over kryssnummer
 orkdalsvegen.no – Ny vei Klett – Bårdshaug
 Veidekke, OPS E39 Lyngdal – Flekkefjord
 Ny vei Volda-Grodås
 Fergeinfo Halsa-Kanestraum
 Fergeinfo Molde-Furneset
 Fergeinfo Solavågen-Festøya
 Fergeinfo Volda-Folkestad
 Fergeinfo Lote-Anda
 Fergeinfo Lavik-Oppedal
 Fergeinfo Halhjem-Sandvikvåg
 Fergeinfo Arsvågen-Mortavika
 Fergeinfo Kristiansand-Hirtshals


Kategori:Riksveier
Kategori:Europaveier i Norge
Kategori:Veier i Trøndelag
Kategori:Veier i Møre og Romsdal
Kategori:Veier i Vestland
Kategori:Veier i Rogaland
Kategori:Veier i Agder
Kategori:Bomveier i Norge